Somalida waxaa astaan u ahayd geesinimo mana jirto cid khilaafsan aragtidaa waa wada halyey miiran markaad dib u raacdid sooyaalkooda dhaqan iyo hidde waa dad aan quursiga qaadan oo inay kibraan maahane aan cidi ku kibri jirin waa dad firfircoon oo soo jeeda habacsanaantuna ay agtooda afkala qaar ka ahayd. Waa dad is jeclaa oo maalintii haday diriraan habeenkii is marti soori jiray oo ciil qabka ceeb wayn u yaqaanay.

Dadkii sidaa ahaa Maxaa ku dhacay maanta?

Miyay dhamaadeen?
Miyay bedelmeen?
Miyay is dhiibeen?

Waa fikir aan muddo dheer is qabad siin la,aa maalin kastana aan is waydiiyo Maxaa dhacay oo sidaan dhan inoo bedelay haddii aad tahay soomaali xalaal ah oo ka madax banaan qabyaalad iyo nin jeclaysi dalkaaga iyo dadkaagu waa kuu baahan yihiin waxaana jira malaayiin soomaali ah oo sidaada oo kale qalbiga ka nool kaligaana ma tihid ee ha raja dhigin walaal waynu guulaysan doonaa maalma aan dheerayn.